<p style="text-align: justify;">Sydney - Kasih sayang seorang ibu bukan saja mampu membawa ke syurga, malah turut membolehkan seseorang menghirup udara sementara diberi nyawa.</p>
<p style="text-align: justify;">Ketika doktor memberitahu Renee Young dan Simon Howie mengenai keganjilan anak mereka, nasihat yang diberikan ialah supaya janin berkenaan digugurkan.</p>
<p style="text-align: justify;">Ketika itu kandungan Renee berusia 19 minggu.</p>
<p style="text-align: justify;">Namun, selepas berbincang, pasangan suami isteri itu enggan.</p>
<p style="text-align: justify;"><a href="http://mynewshub.my/wp-content/uploads/3D_animation_still-500x302.jpg"><img class="aligncenter size-full wp-image-269690" src="http://mynewshub.my/wp-content/uploads/3D_animation_still-500x302.jpg" alt="3D_animation_still-500x302" width="500" height="302" /></a></p>
<p style="text-align: justify;">Sebaliknya mereka nekad meneruskan kehamilan sehingga takdir menentukan kesudahannya.</p>
<p style="text-align: justify;"><strong>Kata Renee, mereka memang bimbang apa yang bakal berlaku pada anak mereka apabila lahir nanti.</strong></p>
<p style="text-align: justify;"><strong>“Tetapi kami tidak sampai hati menggugurkannya kerana saya dapat merasakan degup jantung kandungan saya begitu kuat dan indah,” katanya.</strong></p>
<p style="text-align: justify;">Akhirnya Renee bersalin dan lahirlah anak unik itu - pasangan kembar siam yang berkongsi badan, namun mempunyai wajah dan otak berbeza.</p>
<p style="text-align: justify;">Renee menggelar anak perempuannya itu “pejuang kecil.”</p>
<p style="text-align: justify;"><a href="http://mynewshub.my/wp-content/uploads/1399895334774.jpg-620x349.jpg"><img class="aligncenter  wp-image-269691" src="http://mynewshub.my/wp-content/uploads/1399895334774.jpg-620x349.jpg" alt="1399895334774.jpg-620x349" width="480" height="270" /></a></p>
<p style="text-align: justify;">Kata Renee, dia dan suaminya amat menyayangi kembar berkenaan yang diberi nama Hope dan Faith.</p>
<p style="text-align: justify;">Keganjilan itu katanya, dikenali sebagai “diprosopus” dan menyebabkan Hope dan Faith berkongsi tengkorak, namun berasingan otak yang bercantum pada bahagian pangkal.</p>
<p style="text-align: justify;">Semua organ lain dikongsi. Pasangan Hope dan Faith kini ditempatkan di unit rawatan rapi Hospital Kanak-kanak Westmead.</p>
<p style="text-align: justify;">Di sebalik jangkaan awal, perkembangan positif ditunjuk kembar itu memang mengejutkan doktor.</p>
<p style="text-align: justify;">Howie berkata, anaknya itu tiada masalah bernafas atau menyusu.</p>
<p style="text-align: justify;">“Setakat ini, kami tidak tahu berapa lama mereka akan berada di hospital kerana doktor masih tidak dapat menjangka implikasi keadaan mereka itu.</p>
<p style="text-align: justify;">“Apa yang penting adalah kami tidak sabar membawa mereka pulang,” katanya.</p>
<p style="text-align: justify;">Difahamkan setakat ini hanya 35 kes seumpama itu dilaporkan di seluruh dunia.</p>
<p style="text-align: justify;">Pada masa sama, rekod menunjukkan tiada kembar diprosopus - bermaksud “dua wajah” dalam bahasa Yunani - berjaya hidup lama.</p>
<p style="text-align: justify;">Kata Howie, dia dan Renee tetap gembira dengan kehadiran Faith dan Hope.</p>
<p style="text-align: justify;">“Jika mereka hidup dua hari, dua harilah tempoh kami dapat nikmati bersama mereka.</p>
<p style="text-align: justify;">“Sekurang-kurangnya ada waktu yang dapat diluangkan bersama mereka biarpun singkat,” katanya.</p>
<p style="text-align: justify;">Renee pula berkata, dia mahu umum mengetahui kewujudan kembar siam diprosopus kerana ia terlalu jarang berlaku.</p>
<p style="text-align: justify;">“Kita tidak boleh menafikan ia boleh terjadi,” katanya.- AFP</p>